पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की महामारी आए दिन विकराल होती जा रही है। ऐसे में एक ओर सरकार कोई कसर नहीं छोड़ना चाहती, वहीं लोग समझने को तैयार ही नहीं हैं। पाबंदी के बावजूद बड़े स्तर पर समारोह का आयोजन तक करने से भी गुरेज नहीं कर रहे, जहां सोशल डिस्टेंसिंग के नियम का उल्लंघन होता है। गुरुवार को कुल्लू में इसी तरह बच्चे के मुंडन संस्कार के लिए आयोजित समारोह में पुलिस पहुंच गई। संबंधित परिवार पर 5 हजार रुपए का जुर्माना किया है।
मामला जिला मख्यालय के साथ लगते डुघीलग गांव का है। SP गौरव सिंह ने बताया कि गांव में सोनू पुत्र पूर्ण चन्द निवासी रोपा डाकघर डुघीलग ने अपने बेटे के मुंडन संस्कार पर समारोह का आयोजन कर रखा था। इस दौरान कोविड प्रोटोकॉल का उल्लंघन किया गया। सूचना पाकर पुलिस टीम ने मौके पर पहुंचकर कार्रवाई की है। पुलिस ने संबंधित परिवार को चालान करके 5 हजार रुपए जुर्माना वसूला है।
SP ने बताया कि कोरोना महामारी के खतरे को देखते हुए पुलिस कोविड सेफ्टी प्रोटोकॉल का पालन करवाने के लिए प्रतिबद्ध है। जिलेभर में 5 दिन में नियम को नहीं मानने वाले 300 लोगों के पुलिस ने चालान किए हैं। इनमें सोशल डिस्टेसिंग, मास्क नहीं लगाना आदि शामिल हैं। उन्होंने बताया कि इन 300 चालान के पुलिस ने 1.5 लाख रुपए जुर्माना वसूल किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn